ને આ પ્લાસ્ટિકનાં ઝભલાંઓએ તો કાંઇ ઉપાડો લીધો હતો...બાપ રે ! શાક પણ એમાં આવે ને છાશ પણ. લોટ પણ એમાં આવે, ચા પણ એમાં આવે ને ચવાણું પણ એમાં આવે. પ્લાસ્ટિકની બેગે તો મારા જેવી થેલીઓને ઠેલો મારી દીધો ને પેલાં કાગળનાં સાદાં પડીકાંઓનું પણ પડીકું વાળી દીધું. આ પ્લાસ્ટિકની બેગ ને ઝબલાં પાછાં ઘરમાં આવ્યા બાદ પણ બીજાં કેટલાંય કામ પતાવી આપે. એમાં ઘરની કેટલીય નાની મોટી ચીજવસ્તુઓ સચવાઇ જાય, કશુંક સ્ટોરેજમાં મૂકાઇ જાય ને વખત આવે ડસ્ટબિનમાં ફેંકવાના કચરા તરીકે પણ ચાલે. ચોમાસાંમાં પુરૂષો એમાં પર્સ પૂરીને નીકળે ને મહિલાઓ પિકનિકમાં એમાં થેપલાં પણ પેક કરી નાખે.